ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
మధ్యప్రదేశ్ భోపాల్ నగరంలో ఈ నెల 12 నుండి 21 వరకు 'దివ్య కళా మేళా'
- భోపాల్ హాట్లో 10 రోజుల పాటు జరుగనున్న 'దివ్య కళా మేళా'
- ఈ మేళాలో దాదాపు 21 రాష్ట్రాలు/ కేంద్ర పాలితన ప్రాంతాల నుండి దాదాపు 150 మంది దివ్యాంగులైన కళాకారులు/ చేతివృత్తుల వారు, వ్యవస్థాపకులు తమ ప్రత్యేక ఉత్పత్తులు, నైపుణ్యాల ప్రదర్శన
వికలాంగుల  సాధికారత శాక దేశవ్యాప్తంగా ఉన్న దివ్యాంగులైన వ్యాపారవేత్తలు/ కళాకారుల ఉత్పత్తులు, నైపుణ్యాలను ప్రదర్శించే ఒక ప్రత్యేకమైన కార్యక్రమాన్ని.. 'దివ్య కళా మేళా' పేరుతో భూపాల్ నగరంలో నిర్వహించనుంది. 2023 మార్చి 12 నుండి 21 వరకు మధ్యప్రదేశ్లో భోపాల్ నగరంలోగత భోపాల్ హాత్లో ఈ మేళా పది రోజుల పాటు నిర్వహించబడుతుంది. జమ్మూ మరియు కాశ్మీర్, ఈశాన్య రాష్ట్రాలు, హస్తకళలు, చేనేతలు, ఎంబ్రాయిడరీ వర్క్లు ప్యాకేజ్డ్ ఫుడ్ మొదలైన వాటితో సహా దేశంలోని వివిధ ప్రాంతాల నుండి వచ్చిన వారి శక్తివంతమైన ఉత్పత్తులు సందర్శకులకు అద్భుతమైన అనుభూతిని అందించనున్నాయి. ఈ మేళాలో దాదాపు 21 రాష్ట్రాలు/ కేంద్ర పాలితన ప్రాంతాల నుండి దాదాపు 150 మంది దివ్యాంగులైన కళాకారులు/ చేతివృత్తుల వారు, వ్యవస్థాపకులు తమ ప్రత్యేక ఉత్పత్తులు, నైపుణ్యాల ప్రదర్శించనున్నారు.
కింది విస్తృత వర్గంలో ఉత్పత్తులు ప్రదర్శనలో ఉంటాయి: గృహాలంకరణ & జీవనశైలి, దుస్తులు, స్టేషనరీ మరియు పర్యావరణ అనుకూల ఉత్పత్తులు, ప్యాక్ చేయబడిన ఆహారం, సేంద్రీయ ఉత్పత్తులు, బొమ్మలు & బహుమతులు, వ్యక్తిగత ఉపకరణాలు - ఆభరణాలు, క్లచ్ బ్యాగ్లు.
ఇది అందరికీ 'ఓకల్ ఫర్ లోకల్' చేసే అవకాశంగా నిలుస్తుంది. దివ్యాంగ్ హస్తకళాకారులు వారి మేటి సంకల్పంతో తయారు చేసిన ఉత్పత్తులను ఈ ప్రదర్శనలో చూడవచ్చు/కొనుగోలు చేయవచ్చు. పది రోజుల ‘దివ్య కళా మేళా’ ఉదయం 11.00 గంటల నుండి రాత్రి 9.00 గంటల వరకు తెరిచి ఉంటుంది. దివ్యాంగ్ కళాకారులు, సుప్రసిద్ధ నిపుణుల ప్రదర్శనలతో సహా వివిధ సాంస్కృతిక కార్యక్రమాలు నిర్వహించబడుతాయి.
ఈ కార్యక్రమంలో దేశంలోని వివిధ ప్రాంతాలకు చెందిన ఆహారాన్ని సందర్శకులు తమ ఇష్టం మేరకు ఆస్వాదించవచ్చు. ఈ కార్యక్రమాన్ని మధ్యప్రదేశ్ గౌరవనీయ గవర్నర్ శ్రీ మంగు భాయ్ పటేల్ మార్చి 12వ తేదీ సాయంత్రం 5.00 గంటలకు ప్రారంభిస్తారు. కేంద్ర సామాజిక న్యాయం మరియు సాధికారత శాఖ మంత్రి డాక్టర్ వీరేంద్ర కుమార్, సహాయ మంత్రి కుమారి ప్రతిమా భూమిక్ తదితరల సమక్షంలో గవర్నర్ ఈ కార్యక్రమాన్ని ప్రారంభించనున్నారు. డిపార్ట్మెంట్ ఈ కొత్త తరహా పద్దతిని ప్రోత్సహించడానికి మేటి ప్రణాళికలను కలిగి ఉంది. దీనిలో భాగంగా ప్రతి సంవత్సరం 'దివ్య కళా మేళా' నిర్వహించబడుతుంది. ఈ ప్రదర్శన అనేది ఢిల్లీ మరియు ముంబయికి మాత్రమే పరిమితం కాకుంటా దేశ వ్యాప్తంగా నిర్వహించబడుతుంది.
ప్రధాన మంత్రి కార్యాలయం
మణిపూర్ సాంగై ఉత్సవంలో ప్రధానమంత్రి వీడియో సందేశం : తెలుగు అనువాదం
శుభాకాంక్షలు! సాంగై ఉత్సవాన్ని విజయవంతంగా నిర్వహించినందుకు మణిపూర్ ప్రజలందరికీ హృదయపూర్వక అభినందనలు!
కరోనా మహమ్మారి కారణంగా, రెండేళ్ల తర్వాత ఈ సాంగై పండుగను జరుపుకుంటున్నాం. ఇంతకు ముందు కంటే ఈ కార్యక్రమం అత్యంత వైభవంగా జరిగినందుకు నేను సంతోషిస్తున్నాను. ఇది మణిపూర్ ప్రజల స్ఫూర్తిని, అభిరుచిని తెలియజేస్తుంది. ప్రత్యేకించి, మణిపూర్ ప్రభుత్వం ఇంత విశాల దృక్పథంతో దీన్ని నిర్వహించిన తీరు నిజంగా అభినందనీయం! ముఖ్యమంత్రి ఎన్. బీరేన్ సింగ్ గారి తో పాటు, ఆయన మొత్తం ప్రభుత్వాన్ని నేను అభినందిస్తున్నాను.
స్నేహితులారా !
మణిపూర్ ప్రకృతి సౌందర్యం, సాంస్కృతిక సంపద, వైవిధ్యంతో నిండిన రాష్ట్రం. ప్రతి ఒక్కరూ కనీసం ఒక్కసారైనా ఈ ప్రదేశాన్ని సందర్శించాలని కోరుకుంటారు. మణిపూర్ అంటే వివిధ రకాల రత్నాలు ఒకే దారంతో కుట్టిన అందమైన దండ లాంటిది. అందుకే మణిపూర్ లో ఒక మినీ ఇండియాను చూడవచ్చు. ఈ అమృత్ కాల్ సమయంలో దేశం 'ఏక్ భారత్, శ్రేష్ఠ భారత్' స్ఫూర్తితో ముందుకు సాగుతోంది. అటువంటి దృష్టాంతంలో, "ఏకత్వపు పండుగ" అనే ఇతివృత్తంతో సాంగై ఉత్సవాన్ని విజయవంతంగా నిర్వహించడం మనకు మరింత శక్తితో పాటు, భవిష్యత్తుకు కొత్త స్ఫూర్తిని ఇస్తుంది. సాంగై అంటే, మణిపూర్ రాష్ట్ర జంతువు మాత్రమే కాదు, భారతదేశ సామాజిక విలువలు, సంప్రదాయాలలో కూడా ప్రత్యేక స్థానాన్ని కలిగి ఉంది. అందువల్ల, సాంగై ఉత్సవం భారతదేశ జీవ వైవిధ్యాన్ని జరుపుకునే గొప్ప పండుగ. ఇది ప్రకృతితో భారతదేశ సాంస్కృతిక, ఆధ్యాత్మిక సంబంధాలను కలిపి జరుపుకునే పండుగ. అదే విధంగా, ఈ పండుగ స్థిరమైన జీవనశైలికి అవసరమైన సామాజిక సున్నితత్వాన్ని కూడా రేకెత్తిస్తుంది. ఎప్పుడైతే ప్రకృతి, జంతువులు, మొక్కలను మన పండుగలు, వేడుకల్లో ఒక భాగంగా చేసుకున్నామో, అప్పుడు సహజీవనం మన జీవితంలో ఒక సహజమైన భాగమవుతుంది.
సోదర, సోదరీమణులారా!
ఈసారి సంగై ఫెస్టివల్ ను రాజధాని నగరంలోనే కాకుండా రాష్ట్రవ్యాప్తంగా నిర్వహించడం జరిగిందని, "ఏకత్వపు ఉత్సవం" స్ఫూర్తిని పెంపొందించారని నాకు చెప్పారు. నాగాలాండ్ సరిహద్దు నుండి మయన్మార్ సరిహద్దు వరకు, దాదాపు 14 ప్రదేశాలలో ఈ పండుగ యొక్క విభిన్న రంగులు నాకు కనిపించాయి. ఇది ఒక అభినందనీయమైన కార్యక్రమం. ఎప్పుడైతే ఎక్కువ మంది వ్యక్తులు ఇలాంటి సంఘటనలతో సంబంధం కలిగి ఉంటారో, అప్పుడే, దాని పూర్తి సామర్థ్యం తెరపైకి వస్తుంది.
స్నేహితులారా !
మన దేశంలో పండుగలు, వేడుకలు, జాతరలకు శతాబ్దాల నాటి సంప్రదాయం ఉంది. ఇలాంటి పండుగల ద్వారా మన సంస్కృతి సుసంపన్నం కావడంతో పాటు, స్థానిక ఆర్థిక వ్యవస్థకు కూడా అద్భుతమైన ప్రోత్సాహం లభిస్తుంది. సాంగై ఫెస్టివల్ వంటి కార్యక్రమాలు పెట్టుబడిదారులను, వ్యాపారాలను కూడా ఆకర్షిస్తాయి. ఈ పండుగ భవిష్యత్తులో కూడా అటువంటి ఆనందాన్ని, వినోదాన్నీ అందించడంతో పాటు, రాష్ట్రాభివృద్ధి కి శక్తివంతమైన మాధ్యమంగా మారుతుందని నేను విశ్వసిస్తున్నాను.
ఈ స్ఫూర్తితో, మీ అందరికీ అనేక ధన్యవాదాలు!
గమనిక : ప్రధానమంత్రి హిందీ ప్రసంగానికి ఇది స్వేచ్చానువాదం.
ప్రధాన మంత్రి కార్యాలయం
జాతీయ రవాణా విధానానికి సెప్టెంబరు 17న ప్రధాని శ్రీకారం
ఈ విధానంతో వివిధ రంగాలు.. బహుళ సాధనాలతో కూడిన
బహుళ-న్యాయ పరిధిగల చట్రం ద్వారా రవాణా వ్యయంలో తగ్గుదల;
సామర్థ్యం.. సమన్వయం సాధనపై ప్రధాని దూరదృష్టికి అనుగుణంగా
సమగ్ర ప్రణాళిక-అమలుకు భాగస్వాములందర్నీ ఏకతాటిపైకి తెచ్చే కృషి;
ఇది వాణిజ్య-జీవన సౌలభ్యాలు రెండింటికీ ఉత్తేజమిచ్చే విధానం;
ఇది ‘పీఎం గతిశక్తి’ ప్రణాళిక విజయానికి దోహదం చేసే విధానం
ప్రధానమంత్రి శ్రీ నరేంద్ర మోదీ 2022 సెప్టెంబరు 17న న్యూఢిల్లీలోని విజ్ఞాన్ భవన్లో సాయంత్రం 5:30 గంటలకు జాతీయ రవాణా విధానానికి  శ్రీకారం చుడతారు. అభివృద్ధి చెందిన ఆర్థిక వ్యవస్థలతో పోలిస్తే భారతదేశంలో రవాణా వ్యయం అధికంగా ఉన్నందున జాతీయ రవాణా విధానం అవసరమైంది. జాతీయ, ఎగుమతి మార్కెట్లలో భారత వస్తువులు పోటీపడాలంటే రవాణా వ్యయం తగ్గించడం అనివార్యం. రవాణా వ్యయం తగ్గుదలతో ఆర్థిక వ్యవస్థలోని వివిధ రంగాలలో సామర్థ్యం పెరిగి, వాణిజ్యంతోపాటు విలువ జోడించేందుకు ప్రోత్సాహం లభిస్తుంది.
వాణిజ్య సౌలభ్యంతోపాటు జీవన సౌలభ్యాన్ని మెరుగుపరచడంపై ప్రభుత్వం 2014 నుంచి గణనీయంగా దృష్టి సారించింది. ఈ నేపథ్యంలో జాతీయ రవాణా విధానం, మొత్తంగా రవాణా పర్యావరణ వ్యవస్థ అభివృద్ధికి బహుళ సాధనాలు, వివిధ రంగాలతో కూడిన బహుళ-న్యాయ పరిధి చట్రం రూపకల్పనకు నడుం బిగించింది. తద్వారా అధిక వ్యయం, అసమర్థత సమస్యల పరిష్కారానికి సమగ్ర కృషి దిశగా మరో అడుగు ముందుకేసింది. భారతీయ వస్తువుల పోటీతత్వాన్ని మెరుగుపరచడం, ఆర్థిక వృద్ధిని పెంపొందించడం మాత్రమేగాక ఉపాధి అవకాశాలను పెంచే ప్రయత్నంలో ఈ విధానం ఒక భాగంగా ఉంటుంది.
ప్రపంచస్థాయి ఆధునిక మౌలిక సదుపాయాలు కల్పించాలన్నది ప్రధానమంత్రి దూరదృష్టితో కూడిన యోచనలో ఒక భాగం. దీనికి సంబంధించిన సమగ్ర ప్రణాళిక అమలులో సామర్థ్యం, సమన్వయం సాధించేలా వాటాదారులందరినీ ఏకీకృతం చేయాలన్నది ఆయన లక్ష్యం. ఈ దిశగా గత సంవత్సరం త్రివిధ రవాణా సదుపాయాల అనుసంధానం కోసం ‘‘ప్రధానమంత్రి గతిశక్తి’’  పేరిట జాతీయ బృహత్తర ప్రణాళిక రూపకల్పన ఒక నిర్ణయాత్మక ముందడుగు. తాజాగా ప్రారంభించనున్న జాతీయ రవాణా విధానంతో ‘పీఎం-గతిశక్తి’కి మరింత ప్రోత్సాహం, తోడ్పాటు లభిస్తాయి.
సమాచార, ప్రసార మంత్రిత్వ శాఖ
సీనియర్ ఐఐఎస్ అధికారి మణికాంత్ ఠాకూర్ కరోనాతో కన్నుమూత
కరోనా పోరాడుతూ గతవారం తుదిశ్వాస విడిచిన మరో అధికారి నరేంద్ర కౌశల్ను కూడా స్మరించుకున్న ఐఐఎస్ సమాజం
సీనియర్ ఐఐఎస్ అధికారి మణికాంత్ ఠాకూర్, కరోనా ఇన్ఫెక్షన్ కారణంగా ఈ ఉదయం తుదిశ్వాస విడిచారు. దిల్లీలోని సఫ్దార్జంగ్ ఆసుపత్రిలో ఆయన కన్నుమూశారు.
కేంద్ర ఆరోగ్య, కుటుంబ సంక్షేమ శాఖలో మీడియా విభాగం అధిపతిగా శ్రీ ఠాకూర్ సేవలు అందించారు. కేంద్ర సమాచార, ప్రసార శాఖ; బ్యూరో ఆఫ్ ఔట్రీచ్ &కమ్యూనికేషన్; ఆల్ ఇండియా రేడియో & దూరదర్శన్ వార్తల సేవల విభాగంలో వివిధ హోదాల్లో 30 ఏళ్లపాటు పని చేశారు. ఆల్ ఇండియా రేడియో & దూరదర్శన్ వార్తల విభాగంలో రిపోర్టింగ్ అధిపతి హోదాలో ముఖ్యమైన బాధ్యతలు నిర్వర్తించారు.
శ్రీ మణికాంత్ ఠాకూర్ మరణం పట్ల కేంద్ర సమాచార, ప్రసార శాఖ; ఆల్ ఇండియా రేడియో & దూరదర్శన్ విభాగం; ప్రెస్ క్లబ్ ఆఫ్ ఇండియా ప్రగాఢ సంతాపం వ్యక్తం చేశాయి.
కరోనా పోరాడుతూ రిషికేష్ ఎయిమ్స్లో ఈ నెల 18వ తేదీన తుదిశ్వాస విడిచిన మరో ఐఐఎస్ అధికారి, ఉత్తరాఖండ్ అడిషనల్ డైరెక్టర్ జనరల్ నరేంద్ర కౌశల్ను కూడా ఐఐఎస్ సమాజం స్మరించుకుంది.
వృత్తిగత నైపుణ్యం, ప్రజాసేవ పట్ల అంకితభావంతో సేవలందించిన ఈ ఇద్దరు అధికారులు చిరస్మరణీయులు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 358 డోసులు అందించారు
దేశవ్యాప్త క్రియాశీల కేసుల సంఖ్య 37,093
మొత్తం కేసుల్లో క్రియాశీల కేసులు 0.08%
ప్రస్తుత రికవరీ రేటు 98.73%
గత 24 గంటల్లో 3,761 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,00,079 కు పెరిగింది.
గత 24 గంటల్లో 5,676 కొత్త కేసులు నమోదయ్యాయి.
రోజువారీ పాజిటివిటీ రేటు 2.88%
వారపు పాజిటివిటీ రేటు 3.81%
గత 24 గంటల్లో చేసిన 1,96,796 కొవిడ్ పరీక్షలతో కలిపి ఇప్పటివరకు 92.30 కోట్ల పరీక్షలు చేశారు.
మానవ వనరుల అభివృద్ధి మంత్రిత్వ శాఖ
ఆక్సిజన్ సరఫరా నియంత్రణ పరికరం 'ఆమ్లెక్స్' కు రూపకల్పన చేసిన ఐఐటీ రోపర్
సరఫరాను నియంత్రించి ఆక్సిజన్ ను ఆదా చేసే పరికరాన్ని తొలిసారిగా ఐఐటీ రోపర్ రూపొందించింది. 'ఆమ్లెక్స్' పేరిట ఐఐటీ రోపర్ అభివృద్ధి చేసిన ఈ పరికరం రోగికి అవసరం అయినప్పుడు మాత్రమే ఆక్సిజన్ అందిస్తుంది. దీనితో ఒక ఆక్సిజన్ సిలిండర్ జీవిత కాలం మూడు రెట్లు పెరుగుతుంది. రోగి ఊపిరి పీల్చినప్పుడు మాత్రమే ఆక్సిజన్ సరఫరా అయ్యే విధంగా 'ఆమ్లెక్స్' ను అభివృద్ధి చేశారు. రోగి ఊపిరి వదిలినప్పుడు ఆక్సిజన్ సరఫరాను 'ఆమ్లెక్స్ నిలిపివేస్తుంది. దీనితో ఆక్సిజన్ ఆదా అవుతుంది.
ఇంతవరకు, ఊపిరిని వదులుతున్న సమయంలో రోగి సిలిండర్ / పైపులోని ఆక్సిజన్ను సీఓ2 తోపాటు బయటకి నెట్టివేయడం జరుగుతూ వస్తోంది. దీనివల్ల దీర్ఘకాలంలో ఆక్సిజన్ అనవసరంగా వృధా అవుతుంది. ఇంతేకాకుండా ఊపిరి పీల్చడం, ఊపిరి వదలడం మధ్య ఉండే వ్యవధిలో మాస్క్ ద్వారా కొంత ఆక్సిజన్ బయటకు వచ్చి గాలిలో కలిసి పోతుంది. అంతరాయం లేకుండా రోగికి ఆక్సిజన్ ను అందించడానికి చేసే ప్రయత్నాల వల్ల ఇది చోటుచేసుకుంటున్నది. అయితే, ఐఐటీ రోపర్ రూపకల్పన చేసిన ఈ పరికరం వృధాను అరికట్టడానికి సహకరిస్తుంది.
తాము అభివృద్ధి చేసిన పరికరం పోర్టబుల్ విద్యుత్ సరఫరా  తో పాటు లైన్ సరఫరా  రెండింటిలోనూ పని చేస్తుందని ఐఐటీ రోపర్ డైరెక్టర్ ప్రొఫెసర్ రాజీవ్ అహుజా చెప్పారు.
ఐఐటీ రోపర్ బయోమెడికల్ ఇంజనీరింగ్ విభాగం అసిస్టెంట్ ప్రొఫెసర్ డాక్టర్ ఆశిష్ సహాని మార్గదర్శకత్వంలో పిహెచ్డి విద్యార్థులు - మోహిత్ కుమార్, రవీందర్ కుమార్ మరియు అమన్ప్రీత్ చందర్ అభివృద్ధి చేశారు.
ఆక్సిజన్ సిలిండర్ల కోసం ప్రత్యేకంగా తయారు చేసిన 'ఆమ్లెక్స్' ను ఆక్సిజన్ సరఫరా లైన్ మరియు రోగి ధరించే మాస్క్ మధ్య సులభంగా అమర్చడానికి వీలుంటుంది. దీనికి అమర్చిన సెన్సార్ అన్ని వేళల్లో రోగి ఎప్పుడు ఊపిరి పీలుస్తున్నాడు ఎప్పుడు ఊపిరి వదులుతున్నాడు అన్న అంశాన్ని నిర్ధారించి తెలియజేస్తుందని డాక్టర్ సహాని అన్నారు. గాలి పోవడానికి ఉపకరించే అన్ని మాస్కులకు తాము అభివృద్ధి చేసిన పరికరాన్ని తగిలించి ఉపయోగించవచ్చునని ఆయన వివరించారు.
ఆవిష్కరణ ను అభినందించిన లూధియానాలోని దయానంద్ మెడికల్ కాలేజీలో పరిశోధన మరియు అభివృద్ధి డైరెక్టర్ డాక్టర్ జిఎస్ వాండర్ ప్రస్తుత సమయంలో ఆక్సిజన్ ప్రాధాన్యతను ప్రతి ఒక్కరూ గుర్తించి దానిని సమర్ధవంతంగా ఉపయోగించడానికి ప్రాధాన్యత ఇస్తున్నారని అన్నారు. అనేక ఆసుపత్రులు తమ ఆక్సిజన్ ఉత్పత్తి సామర్థ్యాన్ని పెంచుతుంది ప్పటికీ, చిన్న గ్రామీణ మరియు సెమీ అర్బన్ ఆరోగ్య కేంద్రాల్లో ఆక్సిజన్ వాడకాన్ని నియంత్రించడానికి ఇటువంటి పరికరం సహాయపడుతుందని ఆయన అన్నారు.
కోవిడ్ -19 ను ఎదుర్కోవడానికి దేశానికి ఇప్పుడు వేగవంతమైన సురక్షితమైన పరిష్కారాలు అవసరం అని ప్రొఫెసర్ రాజీవ్ అరోరా మాట్లాడుతూ అన్నారు. వైరస్ తొలుత ఊపిరితిత్తులను ఆ తరువాత రోగి శ్వాస వ్యవస్థను ప్రభావితం చేస్తుందని అన్నారు. అయితే, ఈ పరికరానికి పేటెంట్ తీసుకోవాలన్న ఆలోచన లేదని ఆయన స్పష్టం చేశారు. దేశ ప్రయోజనాల కోసం దీనిని భారీ స్థాయిలో ఉత్పత్తి చేయడానికి ముందుకు వచ్చే సంస్థలకు ఈ సాంకేతిక పరిజ్ఞానాన్ని ఉచితంగా అందించడానికి ఐఐటీ సిద్ధంగా ఉందని ఆయన చెప్పారు.
రక్షణ మంత్రిత్వ శాఖ
ఒడిషా తీరం నుంచి పెరిగిన సామర్ధ్యంతో బ్రహ్మోస్ సూపర్ సోనిక్ క్రూయిజ్ క్షిపణి ప్రయోగం విజయవంతం
దేశీయంగా ఉత్పత్తి చేసి సాంకేతికతలు, మెరుగైన పనితీరుతో తయరు చేసిన బ్రహ్మోస్ సూపర్సోనిక్ క్రూయజి్ క్షిపణిని జనవరి 20, 2022న ఒడిషాలోని చందీపూర్ తీరంలో ఇంటిగ్రేటెడ్ టెస్ట్ రేంజ్ నుంచి ఉదయం 10.30గంటలకు విజయవంతంగా ప్రయోగించారు. ఈ ప్రయోగాన్ని బ్రహ్మోస్ ఎయిరోస్పేస్, డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  బృందాలతో కలిసి నిర్వహించింది. నిర్ధిష్టమైన తీరులో చేసిన ఈ ప్రయోగంలో క్షిపణి మిషన్ లక్ష్యాలకు అనుగుణంగా అంచనా వేసిన పథాన్ని అనుసరించింది.
ఈ పరీక్ష బ్రహ్మోస్ కార్యక్రమాన్ని పురోగమనంలో ఒక ప్రధాన మైలు రాయి. అత్యంత విన్యాసాలు చేయగల క్షిపణి దాని గరిష్ట పరిధికి అనుగుణంగా సూపర్సోనిక్ వేగంతో ప్రయాణించి మిషన్ లక్ష్యాలను నెరవేర్చింది. ఈ క్షిపణి అత్యంత ఆధునిక దేశీయ సాంకేతికతలతో, మరింత సమర్ధవంతమైన, మెరుగైన పనితీరు కోసం సవరించిన నిర్దేశిత పథాన్ని అనుసరించింది. మరింత సామర్ధ్యాన్ని సాధించేందుకు క్షిపణిలో నియంత్రణ వ్యవస్థను సవరించారు. తూర్పు ప్రాంతం, డౌన్ రేంజ్ ఓడల వ్యాప్తంగా టెలిమెట్రీ, రాడార్, ఎలక్ట్రో ఆప్టికల్ ట్రాకింగ్ వ్యవస్థలు సహా రేంజ్ ఇనిస్ట్రుమెంటేషన్ల రాడార్లు అన్నీ ఈ క్షిపణి పరీక్షను పర్యవేక్షించాయి.
ఈ పరీక్షలో డిఆర్డిఒ, రష్యాకు చెందిన ఎన్పిఒఎం బృందాలు పాల్గొన్నాయి. డిఆర్డిఒ, ఎన్పిఒఎం, రష్యా ఉమ్మడి వెంచర్ అయిన బ్రహ్మోస్ ఎయిరోస్పేస్,, సముద్ర, ఉపరితల లక్ష్యాలను ఛేదించేందుకు శక్తివంతమైన, అత్యంత బహుముఖీయమైన బ్రహ్మోస్ సామర్ధ్యాన్ని పెంచేందుకు నిరంతరం దానిని ఆధునీకరిస్తున్నారు. శక్తిమంతమైన క్షిపణి ఆయుధ వ్యవస్థ అయిన బ్రహ్మోస్ను సాయుధ దళాలలోకి చేర్చడం జరిగింది.
విజయవంతమైన క్షిపణి పరీక్షలను నిర్వహించిన బ్రహ్మోస్, డిఆర్డిఒ బృందాలను, పరిశ్రమను రక్షణ మంత్రి శ్రీ రాజ్నాథ్ సింగ్ అభినందించారు.
రక్షణ శాఖ ఆర్& డి కార్యదర్శి, డిఆర్డిఒ చైర్మన్ డాక్టర్ జి. సతీష్ రెడ్డి, ఆయుధ వ్యవస్థల సామర్ధ్యాన్ని గరిష్టం చేసేందుకు నిరంతరం కృసి చేస్తూ, దేశీయ సాంకేతికతలపై దృష్టి పెడుతున్న శాస్త్రవేత్తలను ప్రశంసించారు. బ్రహ్మోస్ డైరెక్టర్ జనరల్ శ్రీ అతుల్ డి రాణె ఈ పరీక్షలో నిమగ్రమైన ఎన్పిఒఎం, రష్యా, డిఆర్డిఒ ఉమ్మడి బృందాలను అభినందించారు.
రక్షణ మంత్రిత్వ శాఖ
కట్టుపల్లిలో 26 నవంబర్ 22న ఎల్&టీ ‘ఇక్షక్’ థర్డ్ షిప్ ఆఫ్ సర్వే వెసెల్  ప్రాజెక్ట్ ప్రారంభం
భారత నావికా దళం కోసం జీఆర్ఎస్ఈ/ఎల్&టీ నిర్మిస్తున్న నాలుగు సర్వే వెసెల్స్   ప్రాజెక్ట్లో మూడవది ‘ఇక్షక్’ 26 నవంబర్ 22న చెన్నైలోని కట్టుపల్లిలో ప్రారంభించబడింది. సదరన్ నేవల్ కమాండ్లోని ఫ్లాగ్ ఆఫీసర్ కమాండింగ్ ఇన్ చీఫ్ వైస్ అడ్మిరల్ ఎంఏ హంపిహోలి చేతుల మీదుగా ప్రారంభోత్సవ వేడుకలో అది 10.40 గంటలకు బంగాళాఖాతంలోని నీటితో తన మొదటి పరిచయాన్ని ఏర్పరచుకుంది. నావికాదళ సముద్ర సంప్రదాయానికి అనుగుణంగా హంపిహోలి జీవిత భాగస్వామి మధుమతి హంపిహోళి అధర్వ వేద మంత్రోచ్ఛారణతో ఓడను ప్రారంభించారు. ఓడకు 'ఇక్షక్' అని పేరు పెట్టారు, అంటే 'మార్గదర్శి' అని అర్థం. సముద్రంలో మెరైనర్లు సురక్షితమైన ప్రయాణాన్ని సులభతరం చేయడంలో సర్వే నౌకల సహకారాన్ని సూచించడానికి ఈ నౌకకు పేరు పెట్టారు. 30 అక్టోబర్ 18న కోల్కతాలోని రక్షణమంత్రిత్వశాఖ గార్డెన్ రీచ్ షిప్బిల్డర్స్ & ఇంజనీర్స్  మధ్య నాలుగు ఎస్వీఎల్ షిప్ల నిర్మాణానికి మొత్తం రూ. 2435 కోట్ల విలువైన ఒప్పందంపై సంతకం చేయబడింది. జీఆర్ఎస్ఈ అవలంబించిన నిర్మాణ వ్యూహం ప్రకారం, మొదటి ఓడ జీఆర్ఎస్ఈ, కోల్కతాలో నిర్మించబడుతోంది. మిగిలిన మూడు షిప్ల నిర్మాణం  మెసర్స్ఎల్&టీషిప్బిల్డింగ్, కట్టుపల్లికి సబ్ కాంట్రాక్ట్ ఇవ్వడం జరిగింది. మొదటి క్లాస్ షిప్ ‘సంధాయక్’ 05 డిసెంబర్ 21న మెసర్స్జీఆర్ఎస్ఈ, కోల్కతాలో, ప్రారంభోత్సవ వేడుకకు ముఖ్య అతిథిగా వచ్చిన రక్షణశాఖ సహాయ మంత్రి అజయ్ భట్ భార్య పుష్పా భట్ ద్వారా ప్రారంభమైంది. సముద్ర శాస్త్ర డేటాను సేకరించేందుకు ఎస్వీఎల్ షిప్లు ప్రస్తుత సంధాయక్ క్లాస్ సర్వే షిప్లను కొత్త తరం హైడ్రోగ్రాఫిక్ పరికరాలతో భర్తీ చేస్తాయి. సర్వే వెసెల్  నౌకలు 110 మీటర్ల పొడవు, 16 మీటర్ల వెడల్పుతో 3400 టన్నుల లోతైన స్థానభ్రంశం 231 మంది సిబ్బందిని కలిగి ఉంటాయి. ఓడ ప్రొపల్షన్ సిస్టమ్ ట్విన్ షాఫ్ట్ కాన్ఫిగరేషన్లో రెండు ప్రధాన ఇంజిన్లను కలిగి ఉంటుంది క్రూయిజ్ వేగం 14 నాట్లు, గరిష్ట వేగం 18 నాట్లు ఉంటుంది. బో & స్టెర్న్ థ్రస్టర్లు నిస్సార నీటి సర్వే కార్యకలాపాల సమయంలో అవసరమైన తక్కువ వేగంతో మెరుగైన యుక్తి కోసం అందించబడ్డాయి. ఈ నౌకలను స్టీల్ అథారిటీ ఆఫ్ ఇండియా లిమిటెడ్ దేశీయంగా అభివృద్ధి చేసిన డీఎంఆర్ 249-ఏ స్టీల్తో తయారు చేశారు.
_________________________________________________________________
VMJSN 149/22
(Visitor Counter : 86
రైల్వే మంత్రిత్వ శాఖ
ముంబయి చేరుకున్న మొదటి ఆక్సిజన్ ఎక్స్ప్రెస్
మహారాష్ట్రలోని కలంబోలికి చేరుకున్న3 ఆక్సిజన్ ట్యాంకర్లతో కూడిన ఆర్ఓ-ఆర్ఓ సర్వీస్
లిక్విడ్ మెడికల్ ఆక్సిజన్తో లోడ్ చేసిన మూడు ట్యాంకర్లతో కూడిన ఆర్ఓ-ఆర్ఓ సర్వీసు నేడు ముంబయికి చేరుకుంది. 2021 ఏప్రిల్ 25న 18.03 గంటలకు గుజరాత్లోని హపా నుండి బయలుదేరిన ఈ సర్వీసు 2021 ఏప్రిల్ 26 ఉదయం 11.25 గంటల ప్రాంతంలో మహారాష్ట్రలోని కలంబోలికి చేరుకుంది. ఈ ఆక్సిజన్ ఎక్స్ప్రెస్ రైలు అతి వేగంగా గమ్యస్థానానికి చేరేలా చూసేందుకు గాను గ్రీన్ కారిడార్ ఏర్పాటు చేయడమైనది. దేశవ్యాప్తంగా కోవిడ్ -19 రోగుల చికిత్స కోసం రైల్వే మంత్రిత్వ శాఖ ఆక్సిజన్ ఎక్స్ప్రెస్ రైళ్ల ద్వారా మెడికల్ ఆక్సిజన్ అందుబాటులో ఉంచింది. ఈ ఆక్సిజన్ ఎక్స్ప్రెస్ తన గమ్యాన్ని చేరుకోవడానికి 860 కిలోమీటర్ల దూరం ప్రయాణించింది. ఈ ట్యాంకర్లు సుమారుగా 44 టన్నుల లిక్విడ్ మెడికల్ ఆక్సిజన్ను మోసుకుపోయాయి. ఆక్సిజన్ ఎక్స్ప్రెస్ సజావుగా సాగేందుకు వీలుగా కలంబోలి గూడ్స్ షెడ్లో అవసరమైన ఏర్పాట్లు చేయడమైంది. అన్ని భద్రతా పారామితులపై దృష్టి సారిస్తూనే ఆక్సిజన్ ఎక్స్ప్రెస్ హపా నుండి విరాంగం, అహ్మదాబాద్, వడోదర, సూరత్, వాసాయి రోడ్ మరియు భివాండి రోడ్ మీదుగా కలంబోలికి చేరుకుంది. ఈ ఆక్సిజన్ ట్యాంకర్లను జామ్నగర్లో మెస్సర్స్ రిలయన్స్ ఇండస్ట్రీస్ సరఫరా చేసింది.
బొగ్గు మంత్రిత్వ శాఖ
రాజస్థాన్లో 810 మెగావాట్ల గ్రిడ్ అనుసంధానిత సౌర విద్యుత్ ప్రాజెక్టును దక్కించుకున్న ఎన్ఎల్సీ ఇండియా లిమిటెడ్
కేంద్ర బొగ్గు మంత్రిత్వ శాఖ పరిధిలోని నవరత్న హోదా సంస్థ అయిన ఎన్ఎల్సీ ఇండియా లిమిటెడ్, రాజస్థాన్ రాజ్య విద్యుత్ నిగమ్ లిమిటెడ్  నుంచి 810 మెగావాట్ల సౌర పీవీ ప్రాజెక్టు కాంట్రాక్టును గెలుచుకుంది.
రాజస్థాన్లోని బికనీర్ జిల్లా పుగల్ తహసీల్లో 2000 మెగావాట్ల అల్ట్రా మెగా సోలార్ పార్కు ఏర్పాటు కోసం, 2022 డిసెంబర్లో ఆర్ఆర్వీయూఎన్ఎల్ నుంచి 810 మెగావాట్ల టెండర్ను ఎన్ఎల్సీఐఎల్ పొందింది. ఈ ప్రాజెక్టు కోసం 'లెటర్ ఆఫ్ ఇంటెంట్'ను ఆర్ఆర్వీయూఎన్ఎల్ జారీ చేసింది. శుద్ధ, స్థిరమైన ఇంధన పరిష్కారాల పట్ల ఎన్ఎల్సీఐఎల్ నిబద్ధతను ఈ విజయం సూచిస్తుంది.
ఈ ప్రాజెక్టు కోసం భూమిని, ఎస్టీయూకి అనుసంధానించిన విద్యుత్ పంపిణీ వ్యవస్థను ఆర్ఆర్వీయూఎన్ఎల్ అందిస్తుంది, తక్కువ వ్యవధిలో ప్రాజెక్టు పూర్తి చేయడానికి మార్గం సుగమం చేస్తుంది. కంపెనీ అభివృద్ధి చేయనున్న అతి పెద్ద పునరుత్పాదక ప్రాజెక్టు ఇది. ఈ ప్రాజెక్టుతో, రాజస్థాన్లోని విద్యుత్ ప్రాజెక్టు సామర్థ్యం 1.1 గిగావాట్ల హరిత విద్యుత్తో కలిపి 1.36 గిగావాట్లకు చేరుతుంది.
రాజస్థాన్లోని ఎండ తీవ్రత వల్ల ఈ ప్రాజెక్టులో అధిక సీయూఎఫ్ సాధ్యమవుతుంది, 50 బిలియన్ యూనిట్లకు పైగా హరిత విద్యుత్ ఉత్పత్తి అవుతుంది. ఈ ప్రాజెక్టు జీవితకాలంలో 50,000 టన్నులకు పైగా కార్బన ఉద్గారాలు తగ్గుతాయి.
ప్రస్తుతం, గని ప్రాంతాల్లో 50 మెగావాట్ల సౌర ప్రాజెక్టు, దేశవ్యాప్త ఉనికి ప్రాతిపదికన సీపీఎస్యూ పథకం కింద 200 మెగావాట్ల సౌర ప్రాజెక్టు, బికనీర్ జిల్లా బార్సింగ్సర్ వద్ద సీపీఎస్యూ పథకం కింద 300 మెగావాట్ల సోలార్ ప్రాజెక్టు, భుజ్ జిల్లా ఖవ్డా సౌర ప్రాజెక్ట్ వద్ద 600 మెగావాట్ల సోలార్ ప్రాజెక్టును ఈ సంస్థ ఏర్పాటు చేస్తోంది.
"కంపెనీ 1 గిగావాట్ల పునరుత్పాదక శక్తి సామర్థ్యాన్ని వ్యవస్థాపించిన మొదటి సీపీఎస్యూ. ఎన్ఎల్సీఐఎల్ ప్రస్తుతం భారతదేశంలో 2 గిగావాట్ల పునరుత్పాదక శక్తి ప్రాజెక్టులను అభివృద్ధి చేస్తోందని, ప్రస్తుత ప్రాజెక్టుతో సహా 2030 నాటికి 6 గిగావాట్ల పునరుత్పాదక శక్తి సామర్థ్యాన్ని చేరుకోవాలనే లక్ష్యంతో ఉంది" అని కంపెనీ సీఎండీ శ్రీ ప్రసన్న కుమార్ మోటుపల్లి చెప్పారు.
ఎన్ఎల్సీఐఎల్ గురించి:
ఆరు దశాబ్దాలకు పైగా, ఇంధన రంగంలో, దేశంలోని ప్రభుత్వ రంగ సంస్థల్లో ఎన్ఎల్సీ ఇండియా లిమిటెడ్ అగ్రగామిగా ఉంది. లిగ్నైట్ ఉత్పత్తిలో సింహభాగం, బొగ్గు ఆధారిత & పునరుత్పాదక శక్తి ఉత్పత్తిలో పెద్ద వాటాను కలిగి ఉంది. మరింత సమాచారాన్ని https://www.nlcindia.inలో చూడవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 178.02 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 77,152
మొత్తం కేసుల్లో క్రియాశీల కేసులు 0.18%
ప్రస్తుత రికవరీ రేటు 98.62%
గత 24 గంటల్లో 14,947 మంది కోలుకున్నారు. దీంతో, కోలుకున్నవారి మొత్తం సంఖ్య 4,23,53,620 కు పెరిగింది.
గత 24 గంటల్లో 6,561 కొత్త కేసులు నమోదయ్యాయి.
రోజువారీ పాజిటివిటీ రేటు 0.74%
వారపు పాజిటివిటీ రేటు 0.99%
గత 24 గంటల్లో చేసిన 8,82,953 కొవిడ్ పరీక్షలతో కలిపి ఇప్పటివరకు 77 కోట్ల పరీక్షలు చేశారు.
రసాయనాలు, ఎరువుల మంత్రిత్వ శాఖ
రైతులకు అవసరమైన పంట పోషకాలను అందించేందుకు మూడు ఎరువుల దిగుమతి షిప్మెంట్లను ఆర్డరు చేసిన ఫాక్ట్
- ఇప్పటికే భారత్కు చేరిన రెండు షిప్మెంట్లు, ఆగస్టులో దేశానికి రానున్న మరో షిప్మెంట్
- 2019-20 ఆర్థిక సంవత్సరంలో రికార్డు నికర లాభాలను ఆర్జించిన కంపెనీ
రసాయన మరియు ఎరువుల మంత్రిత్వ శాఖ పరిధిలోని కేంద్ర ప్రభుత్వ రంగ సంస్థ 'ఫెర్టిలైజర్స్ అండ్ కెమికల్స్ ట్రావెన్కోర్ లిమిటెడ్'  ఈ ఏడాది  మొదటి మూడు నెలల కాలంలో ఉత్పత్తి, మార్కెటింగ్ రంగంలో ప్రోత్సాహకరమైన పనితీరును కనబరిచింది. ఎరువుల వ్యాపారం ద్వారా టాప్ అండ్ బాటమ్ లైన్లను మెరుగుపరచాలని కంపెనీ యోచిస్తోంది. ఎరువుల దిగుమతి కోసం ఇప్పటివరకు కంపెనీ మూడు కొనుగోలు ఆర్డర్లు జారీ చేసింది. ఇందులో ఇప్పటికే రెండు షిప్మెంట్లు భారత్కు చేరుకున్నాయి. ఇందులో 27500 మెట్రిక్ టన్నుల ఎంఓపీ, 27500 మెట్రిక్ టన్నుల కాంప్లెక్స్ ఎరువుల షిప్మెంట్లు ఉన్నాయి. ఎంఓపీకి సంబంధించిన మూడో షిప్మెంట్లు ఆగస్టులో భారత్కు వచ్చే అవకాశం ఉంది. ఆన్లైన్ ప్రసరణ పర్యవేక్షక సౌకర్యాలను ఏర్పాటు చేయడంతో పాటుగా ప్రధాన నిర్వహణ కార్యకలాపాలను పూర్తిచేసిన తరువాత 2020-21 ఆర్థిక ఏడాదిలో కాప్రోలాక్టమ్ కార్యకలాపాలను కూడా తిరిగి ప్రారంభించాలని కంపెనీ ప్రణాళికలను రూపొందిస్తోంది. దీనికి సంబంధించిన ప్లాంట్ ట్రయల్ రన్ కార్యక్రమాలను ఇప్పటికే పూర్తి చేశారు. 2019-20 ఆర్థిక సంవత్సరంలో ఫాక్ట్ దాని ప్రధాన ఉత్పత్తి ఫ్యాక్టమ్ఫోస్, అమ్మోనియం సల్ఫేట్ల ఉత్పత్తి మరియు ఎరువుల అమ్మకం ద్వారా నికర లాభాలను ఆర్జించడంలో సరి కొత్త ఎత్తులను తాకింది.
ఈ సంవత్సరం ముఖ్యాంశాలు: -
(టర్నోవర్ :
ప్రస్తుత సంవత్సరం రూ. 2770 కోట్లు గత సంవత్సరం రూ.1955 కోట్లు
లాభంః
ప్రస్తుత సంవత్సరం రూ. 976 కోట్లు గత సంవత్సరం రూ.163 కోట్లు
ఫ్యాక్టమ్ఫోస్  8.45 లక్షల మెట్రిక్ టన్నుల మేర ఉత్పత్తి చేయడమైంది. ఇది ఇప్పటి వరకు జీవిత కాల గరిష్ట రికార్డు. 2000-01 మధ్య కాలంలో రికార్డు చేసిన 8.38 లక్షల ఎమ్టీల మేటి రికార్డు కంటే కూడా ఇది మెరుగైనది.
అమ్మోనియం సల్ఫేట్ ఉత్పత్తి 2.21 లక్షల మెట్రిక్ టన్నులుగా నిలిచింది. గత 19 సంవత్సరాల కాలంలో ఇదే అత్యధికం. మరోవైపు 8.35 లక్షల మెట్రిక్ టన్నుల మేర ఫ్యాక్టమ్ఫోస్ అమ్మకాలు జరిపింది. గడిచిన 19 సంవత్సరాల కాలంలో ఇదే అత్యధికం.
అమ్మోనియం సల్ఫేట్ అమ్మకం 2.36 లక్షల మెట్రిక్ టన్నులుగా నిలిచింది
ఇదే సంవత్సరానికి సిటీ కంపోస్ట్ అమ్మకం  ఆల్టైమ్ హైగా  నమోదు అయింది.
ప్రస్తావిత సంవత్సరంలో కంపెనీ తన ఎరువుల మార్కెటింగ్ కార్యకలాపాలను మొత్తం భారతావనికి విస్తరించింది. పశ్చిమ బెంగాల్, ఒడిషా, మహారాష్ట్ర మరియు గుజరాత్ రాష్ట్రాలకు మార్కెటింగ్ నెట్వర్క్ విస్తరించింది.
తొలి అడుగుగా, కంపెనీ మహారాష్ట్ర మరియు పశ్చిమ బెంగాల్ రాష్ట్రాల్లో అమ్మోనియం సల్ఫేట్ల మార్కెటింగ్ కార్యక్రమాన్ని ప్రారంభించింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సిజిహెచ్ఎస్ లేదా ఫిక్స్డ్ మెడికల్ అలవెన్స్ కింద ఓపీడీ సదుపాయాన్ని పొందడం కోసం పెన్షనర్లు/ఫ్యామిలీ పెన్షనర్లు ఆప్షన్ను మార్చుకునే విధానాన్ని మరియు వ్యవధిని నిర్దేశిస్తూ సూచనలను జారీ చేసిన పెన్షన్ మరియు పెన్షనర్ల సంక్షేమ శాఖ
సిజిహెచ్ఎస్ పరిధిలోకి రాని ప్రాంతంలో నివసిస్తున్న పెన్షనర్లు/ఫ్యామిలీ పెన్షనర్లు ప్రస్తుతం అమలులో ఉన్న నిబంధనల ప్రకారం ఫిక్స్డ్ మెడికల్ అలవెన్స్  సిజిహెచ్ఎస్ కింద ఓపీడీ సదుపాయానికి బదులుగా నెలకు 1000/-. పెన్షనర్లు/కుటుంబ పింఛనుదారులు పొందుతున్నారు. సిజిహెచ్ఎస్ కింద ఎఫ్ఎమ్ఏ నుంచి ఓపీడీ సదుపాయాన్ని మార్చుకోవచ్చు. జీవితకాలంలో ఒకసారి వారు ఎఫ్ఎమ్ఏ నుంచి ఓపీడీ సదుపాయాన్ని ప్రస్తుత నిబంధనల ప్రకారం మార్చుకోవచ్చు. సిజిహెచ్ఎస్ కింద ఫిక్స్డ్ మెడికల్ భత్యం లేదా ఓపీడీ సదుపాయాన్ని పొందడం కోసం పెన్షనర్లు/కుటుంబ పెన్షనర్లు ఆప్షన్ను మార్చుకునే విధానాన్ని సవరిస్తూ మరియు కాలవ్యవధిని నిర్దేశిస్తూ కేంద్ర పెన్షన్ పెన్షనర్ల సంక్షేమ శాఖ, సిబ్బంది, ప్రజా ఫిర్యాదులు మరియు పెన్షన్ మంత్రిత్వ శాఖ సూచనలు జారీ చేసింది.
నూతనంగా విడుదల అయిన సూచనల ప్రకారం, సిజిహెచ్ఎస్ క్రింద ఓపీడీ సౌకర్యాన్ని పొందాలని భావిస్తే ఎఫ్ఎమ్ఏ పొందుతున్న ఒక పెన్షనర్/కుటుంబ పెన్షనర్ అతను/ఆమె ఎఫ్ఎమ్ఏ ను నిలిపివేయాలని కోరుతూ కోసం పెన్షన్ పంపిణీ చేస్తున్న సంబంధిత బ్యాంకు కు దరఖాస్తు చేసుకోవాల్సి ఉంటుంది. పెన్షన్ పంపిణీ చేస్తున్న బ్యాంకు ఎఫ్ఎమ్ఏ చెల్లింపును నిలిపివేసి మరియు దరఖాస్తును స్వీకరించిన తేదీ నుంచి మూడు పని రోజులలోపు దీనికి సంబంధించిన ధృవీకరణ పత్రాన్ని జారీ చేస్తుంది. ఆ తర్వాత, పెన్షనర్ అంతకు ముందు చెల్లించకుండా ఉంటే అవసరమైన సిజిహెచ్ఎస్ కంట్రిబ్యూషన్లను చెల్లించిన తర్వాత సిజిహెచ్ఎస్ కార్డు జారీ కోసం సంబంధిత సిజిహెచ్ఎస్ అధికారులకు దరఖాస్తు చేసుకోవచ్చు. దరఖాస్తు అందిన తేదీ నుంచి నాలుగు పని రోజులలోపు పెన్షనర్/ఫ్యామిలీ పెన్షనర్కు తాత్కాలిక సిజిహెచ్ఎస్ కార్డును సిజిహెచ్ఎస్ అధికారులు జారీ చేస్తారు. సాధారణ సిజిహెచ్ఎస్ కార్డు జారీ అయ్యే వరకు పెన్షనర్/ఫ్యామిలీ పెన్షనర్ అవసరమైన అన్ని చర్యలను పూర్తి చేసి కంట్రిబ్యూషన్లను డిపాజిట్ చేయడం జరుగుతుంది.
ఐపీడీ మరియు ఓపీడీ రెండింటికీ సిజిహెచ్ఎస్ /వైద్య సౌకర్యాన్ని పొందుతున్న ఒక పెన్షనర్/కుటుంబ పెన్షనర్ సిజిహెచ్ఎస్ పరిధిలోకి రాని ప్రాంతంలో నివసిస్తున్నప్పుడు లేదా సిజిహెచ్ఎస్ ప్రాంతం నుంచి నాన్- సిజిహెచ్ఎస్ ప్రాంతానికి నివాసం మారినప్పుడు ఎఫ్ఎమ్ఏ ని పొందాలని భావిస్తే సిజిహెచ్ఎస్ కింద ఓపీడీ సౌకర్యాన్ని వదులుకునేందుకు సంబంధిత సిజిహెచ్ఎస్ అధికారులకు దరఖాస్తు చేయాల్సి ఉంటుంది. సిజిహెచ్ఎస్ అధికారులు సిజిహెచ్ఎస్ కార్డ్పై అవసరమైన ఎండార్స్మెంట్ చేసి పింఛనుదారు/కుటుంబ పెన్షనర్ ఓపీడీ సదుపాయాన్ని పొందడం లేదని దరఖాస్తు అందిన తేదీ నుంచి నాలుగు పని దినాలలో సర్టిఫికెట్ జారీ చేస్తారు. ఆ తర్వాత, పెన్షనర్/ఫ్యామిలీ పెన్షనర్ ఎఫ్ఎమ్ఏ చెల్లింపు కోసం సవరించిన పెన్షన్ మొత్తం పొందేందుకు సరెండర్ సర్టిఫికెట్ కాపీతో పాటు కేంద్ర కార్యాలయానికి దరఖాస్తు చేయాల్సి ఉంటుంది. పెన్షనర్/కుటుంబ పింఛనుదారు దరఖాస్తును సమర్పించిన తేదీ నుంచి రెండు నెలల లోపు సవరించిన పెన్షన్ చెల్లింపు అథారిటీ జారీ చేయబడుతుంది. అటువంటి సందర్భాలలో సిజిహెచ్ఎస్ అధికారులు సరెండర్ సర్టిఫికెట్ జారీ అయిన తేదీ నుంచి ఎఫ్ఎమ్ఏ చెల్లింపులు చేయడం జరుగుతుంది.